Il- Ġimgħa , Ottubru 27 , 2006 Il- Ġimgħa , Ottubru 13 , 2006 Mela nhar l- Erbgħa , fit- tentattiv li nivvinta xiħaġa x' nagħmel , ħadt spunt minn nofs kelma ta' Mark u spiċċajt kaxkart is- solitu Letis , u did- darba ġie wkoll Aaron , sa l- Istade Josy Barthel . Dan huwa l- verżjoni Lussemburgiża ta' Ta' Qali . U biex ingħidilkom Lussemburgu vs Bulgarija ma setgħetx tfakkarna aktar minn hekk f' Ta' Qali : attendenza kemm kemm issejħilha suffiċenti għall- pajjiż li hu , Bulgari daqs kemm kien hemm Lussemburgiżi , logħba medjokri , prestazzjoni tajba u telfa . Minn banda ħassejtni qed nitkessaħ meta bdejt ngħaddi battuti ironiċi fuq l- ambjent li konna fih . Jien li ġej minn pajjiż b' tim ta' l- istess kalibru imma li x' aktarx f' kuntesti oħrajn wasal ħafna inqas . Imma nsomma dik ħaġ ' oħra . L- għada ġiet f' idi l- gazzetta , u t- titli u l- kummenti kienu l- istess ! Ħasra wara prestazzjoni tajba . . . jonqosna nagħmlu dak il- pass biex niksbu r- riżultat eċċ eċċ . L- ironija hi li kif jaf kulħadd , dakinhar Malta kisbet l- aktar rebħa pretiġjuża fl- istorja tal- logħba fil- gżira . Il- mistħija mbagħad kienet riflessa fuq l- iskrin tal- kompjuter meta għamilt sa nofsillejl nistenna li b' xi mod nara l- gowls jew għallinqas x' ħa jgħidu l- aħbarijiet Maltin . Dlonk intasabt , kif ngħidu , quddiem id- di - ve u spiċċajt nara l- aħbarijiet tan- Net . U dawn għamlu siegħa jitkellmu fuq Tonio Borg , nofs ta' nhar jitkellmu fuq il- GWU ( li ma setgħux jiffilmjaw ġewwa , li għalhekk il- GWU għadha u ħa tibqa' union leninista u x' naf jien . . . ) , imbagħad kien imiss rappurtaġġ minn Ħal - Safi dwar ' ċentru ta' matul il- ġurnata' għall- anzjani ( il- bqija taċ- ċentri huma ta' bil- lejl ) , u mbagħad . . . . iva ta ! semmew il- problema nukleari mal- Korea ta' Fuq f' 5 sekondi ! Wasal l- isports ( sa bħalissa kont wasalt biex nidħol għax- xogħol ) . Tennis . . . . . . boċċi . . . . . . . spiċċa ! Għall- kronaka . . . . minn qiegħ il- Lussemburgu naf li la TVM , la Super 1 , la Net u lanqas ħadd ( ħlief l- RTK mid- dehra ! ) ma għadu jsemmi r- riżultati tal- futbol . Għala ? Għax Joe Mifsud talab xi 400 biljun Euro għad- drittijiet ( qed nitkellmu dwar xi Lm 25000 ) . Dawn l- istazzjonijiet kollha f' daqqa ( wieħed minnhom taħt l- obbligu tas- servizz pubbliku ) qed jirifjutaw li jħallsu aktar minn kwart li kienu jħallsu sas- sena l- oħra . U sadanittant , jgħolli subajgħ min kien jaf li Malta rebħu ( aqta' 'l dawk li ħaqqhom prosit talli marru l- grawnd - nofshom tfal tan- nurseries ) jekk mhux l- għada filgħodu - probabbli minn xi uefa . com ! It- Tnejn , Ottubru 02 , 2006